Diari Oficial de la Generalitat Valenciana


Sumari del DOGV 9691, del 26-09-2023 (2023/9497)

RESOLUCIÓ de 14 de setembre de 2023, del director general de Relacions amb les Corts, de la Presidència de la Generalitat, per la qual es publica l'addenda al conveni marc de col·laboració entre la Fundació per al Foment de la Investigació Sanitària i Biomèdica de la Comunitat Valenciana (FISABIO) i la Universitat Internacional Valenciana (VIU), per al desenvolupament d'activitats d'R+D+I subscrit el 4 d'octubre de 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9691

Data del DOGV
:   26-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9497


Data del document
:   14-09-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 14 de setembre de 2023, del director general de Relacions amb les Corts, de la Presidència de la Generalitat, per la qual es publica l'addenda al conveni marc de col·laboració entre la Fundació per al Foment de la Investigació Sanitària i Biomèdica de la Comunitat Valenciana (FISABIO) i la Universitat Internacional Valenciana (VIU), per al desenvolupament d'activitats d'R+D+I subscrit el 4 d'octubre de 2019. [2023/9497]  
  
Fundació per al Foment de la Investigació Sanitària i Biomèdica de la Comunitat Valenciana (FISABIO) i la Universitat Internacional Valenciana (VIU), han subscrit, prèvia tramitació reglamentària, els dies 28 i 29 de juliol de 2023 i 10 d'agost de 2023, l'addenda al conveni marc de col·laboració per al desenvolupament d'activitats d'R+D+I subscrit el 4 d'octubre de 2019, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 14 de setembre de 2023 i número 0959/2023, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 14 de setembre de 2023.- El director general de Relacions amb les Corts: Jorge Bellver Casaña.  
  
  
Addenda al conveni marc de col·laboració entre la Universitat Internacional Valenciana (VIU) i la Fundació per al Foment de la Investigació Biomèdica de la Comunitat Valenciana (FISABIO) per al desenvolupament d'activitats de R+D+I subscrit el 4 d'octubre de 2019  
  
Reunits  
D'una part, la Fundació per al Foment de la Investigació Sanitària i Biomèdica de la Comunitat Valenciana (d'ara en avant FISABIO), amb CIF U15344102, amb seu en c/ Misser Mascó, 31, 46868 València, que va ser constituïda davant el notari el dia 20 d'octubre de 2008 i inscrita en el Registre de Fundacions amb el número de registre 501-V el 13 de gener de 2009, en el seu nom i representació Mónica Pont Pérez, actuant en qualitat de directora gerent de la Fundació, en virtut de les atribucions que té conferides mitjançant escriptura pública de poder atorgada davant el notari, de València, Alejandro Cervera Taulet amb data 9 de novembre de 2021, sota el número 7066 del seu protocol.  
  
I d'una altra part, José Ramos Rodrigo, amb DNI \*\*\*5742\*\* i Xavier Monserrat Gutiérrez, amb DNI \*\*\*3497\*\*, actuant en nom i representació d'Universitat Internacional Valenciana-Valencian International University, SL, titular de la Universitat Internacional Valenciana (d'ara en avant denominada la Universitat o VIU), amb domicili en c/ Pintor Sorolla, 21, 46019 València i CIF K17070402, actuant com apoderats mancomunats segons escriptures atorgades davant el notari de Barcelona, Rafael de Córdoba Benedicto, el 20 de desembre de 2017, protocol núm. 3.333 i davant el notari de Barcelona, Enrique Viola Tarragona, el 3 de febrer de 2022, protocol núm. 343, respectivament.  
  
Tots dos representants, reconeixent-se mútuament capacitat jurídica suficient, subscriuen en nom de les respectives entitats el present annex al Conveni marc de col·laboració i, a aquest efecte,  
  
Exposen  
1. Que les parts van subscriure un Conveni marc el 4 d'octubre de 2019 en el qual s'establia en la seua clàusula segona la intenció de col·laborar, entre altres, en activitats educatives i culturals, i activitats d'investigació científica i desenvolupament tecnològic, fomentant la seua regulació a través de convenis específics.  
2. Que és voluntat de les parts afegir mitjançant la present addenda la col·laboració de FISABIO en el programa de Doctorat en Salut Pública, Comunitària i Addiccions de la Universitat Internacional Valenciana - VIU. Entre les activitats que es podran realitzar figuren:  
- Cotutela de tesi doctoral  
- Intercanviar experiència en el disseny i estructura curricular, implementant activitats formatives per als doctorands  
- Desenvolupar procediments per a avaluar els estàndards de qualitat del programa de doctorat  
- Desenvolupar programes de mobilitat dels estudiants de doctorat  
  
- Promoure l'obtenció del doctorat internacional.  
3. Transparència  
El text íntegre de l'addenda al conveni es publicarà (llevat que no siga possible per raons de confidencialitat), una vegada subscrit, en la pàgina web de FISABIO, en el termini de deu dies hàbils des de la inscripció del Conveni en el Registre de Convenis de la Generalitat, per aplicació del que es disposa en els articles 9.1.c i 10.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, i l'article 12.2 del Decret 105/2017, de 28 de juliol, del Consell, que desenvolupa la citada llei.  
  
I d'acord amb l'article 20 del Decret 176/2014, de 10 d'octubre, del Consell, es publicarà en el DOGV dins dels 10 dies següents a la seua inscripció en el Registre de Convenis de la Generalitat Valenciana.  
  
  
Així ho acorden i, en prova de conformitat, signen el present document digitalment.  
  
10.08.2023. Per la Fundació per al Foment de la Investigació Sanitària i Biomèdica de la Comunitat Valenciana (FISABIO)  
Mónica Pont Pérez  
  
Per la Universitat Internacional Valenciana-Valencian International University, SL.  
29.07.2023. José Ramos Rodrigo  
28.07.2023. Xavier Monserrat Gutiérrez